[bookmark: _Hlk226970507]Pielikums Nr. 1
atklāta konkursa “Būvprojekta izmaiņu izstrāde un autoruzraudzības pakalpojumu nodrošināšana 
būvobjekta “Rudzātu pagasta estrādes un parka labiekārtošana “ 1. un 2. kārtas pabeigšanai”,
identifikācijas Nr. LNP 2026/45, nolikumam 

DARBA UZDEVUMS
	Pasūtītājs:
	[bookmark: _Hlk83210195][bookmark: _Hlk83210214]Līvānu novada pašvaldība Reģ. Nr. 90000065595, Rīgas iela 77, Līvāni, Līvānu novads, LV – 5316

	Objekts:
	“Rudzātu pagasta estrādes un parka labiekārtošana” 1. un 2. kārta

	Projektējamā objekta adrese un ēkas kadastra apzīmējums:
	Varoņu iela 7, Rudzāti, Rudzātu pag., Līvānu nov. (kadastra apzīmējuma Nr. 76680070321)

	Zemes gabala īpašnieks:
	Līvānu novada pašvaldība

	Īpašuma tiesības apliecinoši dokumenti:
	Zemesgrāmatu apliecība

	Būvniecības veids:
	Jaunbūve

	Būvvalde:
	Līvānu novada būvvalde 

	Pasūtītāja atbildīgā persona:
	Inguna Andrejeva, kont. tālr. 26553452, e-pasts: inguna.andrejeva@livani.lv 

	Pielikumi:
	Pielikums Nr. 1 - Būvprojekts.
Pielikums Nr.2 - Atlikušie būvdarbu apjomi (Būvdarbu apjomi 1. kārta un būvdarbu apjomi 2. kārta). 
Pielikums Nr. 3 – Aktuālais topogrāfiskais plāns.
Pielikums Nr. 4 - Sertificēta neatkarīga būveksperta ekspertīzes atzinums Nr. RPT

	Projekta mērķis:
	Būvprojekta izmaiņu izstrāde un autoruzraudzības pakalpojumu nodrošināšana būvobjekta pabeigšanai.

	Darba uzdevuma nosacījumi

	Objekta izpēte:
	1. Izpildītājam ir pienākums veikt Objekta apsekošanu un izvērtēt faktisko situāciju Objektā tādā apjomā, kāds nepieciešams pilnvērtīgai autoruzraudzības veikšanai un būvprojekta izmaiņu izstrādei.
2. Izpildītājs nevar paļauties tikai uz grafiskajiem materiāliem, topogrāfisko plānu vai Kadastra kartes pārskata plāniem. Izpildītājs ir pilnībā atbildīgs par tehnisko risinājumu atbilstību - faktu un mērījumu reālajai situācijai dabā.
3. Izpildītājam jāņem vērā, ka Objektā būvdarbi ir apturēti no 2026. gada 16. maija līdz brīdim, kad tiks izstrādātas, saskaņotas un normatīvajos aktos noteiktajā kārtībā apstiprinātas nepieciešamās būvprojekta izmaiņas.
4. Pirms būvprojekta izmaiņu izstrādes un autoruzraudzības uzsākšanas Izpildītājam ir pienākums rūpīgi iepazīties ar:
· Pasūtītāja rīcībā esošo būvdarbu dokumentāciju (t.sk. izpilddokumentāciju);
· darba uzdevumam pievienoto būvprojektu;
·  visu informāciju un dokumentāciju par Objektā jau veiktajiem un atlikušajiem būvdarbiem. Izpildītājam ir pienākums izvērtēt faktisko situāciju Objektā un noteikt būvprojekta izmaiņu izstrādei nepieciešamos risinājumus;
· sertificēta neatkarīga būveksperta ekspertīzes atzinumu Nr. RPT un tajā konstatētajām neatbilstībām starp kadastra datiem, topogrāfiju un faktisko situāciju dabā.
5. Izpildītājs, uzņemoties šī uzdevuma un turpmāk līguma izpildi un parakstot izmaiņu projektu, pārņem pilnu profesionālo un tiesisko atbildību par savu izstrādāto dokumentāciju, neatkarīgi no iepriekšējā projekta izstrādātāja vai mērnieka pieļautajām kļūdām vai nesakritībām. Izpildītājs nav tiesīgs atbrīvot sevi no atbildības, atsaucoties uz trešo pušu iepriekš sagatavotajiem topogrāfiskajiem datiem vai kadastra informāciju.

	Tehniskie un/vai īpašie noteikumi:
	1. Atbilstoši normatīvajiem aktiem, autoruzraudzības veikšanai un izmaiņu projekta izstrādei tehniskos vai īpašos noteikumus un/vai saskaņojumus pieprasa un saņem Izpildītājs no visām juridiskām un/vai fiziskām personām, kuru intereses tiek skartas.
2. Tehniskos vai īpašos noteikumus Izpildītājs pieprasa pēc nepieciešamības attiecīgi plānotajiem risinājumiem. 

	Ministru kabineta noteikumi:
	1. Būvniecības ieceres dokumentāciju izstrādāt un autoruzraudzību nodrošināt stingrā atbilstībā būvniecības jomu reglamentējošiem normatīvajiem aktiem un Līvānu novada pašvaldības teritorijas attīstības plānošanas dokumentiem, t.sk.: 
1.1. Būvniecības likums;
1.2. MK not. Nr. 500 “Vispārīgie būvnoteikumi”;
1.3. MK not. Nr. 545 "Būvniecības ieceres dokumentācijas noformēšana";
1.4. Citi nozares Latvijas būvnormatīvi (LBN) un standartu prasības.

	Vispārējie autoruzraudzības norādījumi:
	1. Autoruzraudzība veicama saskaņā ar būvniecību reglamentējošiem normatīvajiem aktiem, kontrolējot darbu kvalitāti, atbilstību būvprojekta risinājumiem, būvizstrādājumu iestrādes tehnoloģijām, nosacījumu izpildi.
2. Obligātā līdzdalība būvsapulcēs:
· Izpildītājam (autoruzraugam) ir obligāts pienākums klātienē (vai tikai pēc saskaņošanas ar Pasūtītāju — attālināti) pastāvīgi piedalīties Pasūtītāja vai būvuzrauga sasauktajās būvniecības un darba vadības sapulcēs, bet ne retāk kā 2 (divas) reizes mēnesī visa būvdarbu un dīkstāves/saskaņošanas perioda laikā līdz Objekta pieņemšanai ekspluatācijā. 
· Izpildītājam nav tiesību nepamatoti atteikties no dalības sapulcēs vai atteikties no dokumentu izskatīšanas/parakstīšanas. 
3. Autoruzraugam ir pienākums operatīvi un normatīvajos aktos noteiktajos termiņos izskatīt un BIS saskaņot vai nepieciešamības gadījumā pamatoti noraidīt būvuzņēmēja/būvuzrauga iesniegtos pieņemšanas aktus, detalizācijas risinājumus, materiālu apstiprināšanas formas (t.sk. ekvivalentus) un citus dokumentus.
4. Autoruzraudzības laikā Izpildītājs autoruzraudzības kārtībā novērš konstatētās jau izstrādātā projekta nepilnības, kā arī izstrādā nepieciešamos izmaiņu rasējumus un veic autoruzrauga ierakstus atbilstoši faktiskajai situācijai dabā.
5. Autoruzraugam ir pienākums izskatīt un saskaņot vai noraidīt būvuzņēmēja iesniegto ekvivalento materiāla apstiprināšanas formu.
6. Autoruzraugam, veicot autoruzraudzību, ir pienākums izskatīt un saskaņot Būvniecības informācijas sistēmā (BIS) iesniegtos pieņemšanas aktus un citus autoruzrauga kompetencē esošos dokumentus, nodrošinot to savlaicīgu izvērtēšanu un saskaņošanu.
7. Nepieciešamības gadījumā, ja būvdarbu laikā rodas atkāpes no projekta risinājumiem, sagatavot attiecīgos rasējumus un saskaņot tos ar būvuzraugu un Pasūtītāju.
8. Izskatīt un saskaņot vai pamatoti noraidīt būvdarbu veicēja izstrādātos detalizācijas risinājumus, ja būvdarbu gaitā tādi rodas.
9. Izpildītājs Autoruzraudzību veic atbilstoši darba uzdevuma pielikumiem un darba uzdevuma nosacījumiem. 
10. Autoruzraudzīas izmaksās jāparedz visi nepieciešamie līdzekļi (t.sk. ar būvniecības sapulču apmeklēšanu saistītie transporta un administratīvie izdevumi), lai visu būvniecības laiku Objektā spētu nepārtraukti nodrošināt pastāvīgu autoruzraudzības darbu ar atbilstošu kvalifikāciju.
11. Autoruzraudzības cenu Izpildītājs norāda savā finanšu piedāvājumā un tā ir konstants, nemainīgs lielums visa būvniecības procesa laikā, kas netiek papildus precizēta pēc Objektu būvizmaksu precizēšanas.
12. Izpildītāja pienākums ir nekavējoties brīdināt Pasūtītāju par problēmām vai neparedzētiem apstākļiem, iesniegt Pasūtītājam motivētu rakstisku pieprasījumu pārtraukt būvdarbus, ja konstatētas patvaļīgas atkāpes no būvprojekta vai netiek ievērotas Latvijas būvnormatīvu prasības. 
13. Izpildītājam ir pienākums apmeklēt darba vadības vai pēc Pasūtītāja lūguma arī citas ar Projekta realizāciju saistītas sanāksmes, kā arī nodrošināt regulāru autoruzraudzības veikšanu Objektā un regulāru apsekojuma rezultātu ierakstīšanu būvdarbu žurnālā visā būvdarbu veikšanas laikā līdz objekta pieņemšanai ekspluatācijā. 

	[bookmark: _Hlk214519766]Vispārējās prasības projektēšanai:
	1. Izpildītājam ir jāizstrādā būvprojekta izmaiņas paredzot stāvlaukuma pārplānošanu atbilstoši Objekta faktiskajai situācijai dabā, novēršot ekspertīzē konstatētās zemes robežu neatbilstības pie auto stāvlaukuma. Pārplānošanas rezultātā stāvlaukuma kopējā projektētā platība nedrīkst būt mazāka par sākotnējā būvprojektā paredzēto. 
2. Projekta izstrādē izmantot aktuālo topogrāfisko uzmērījumu. Kadastra kartes pārskata plānu projekta izstrādei neizmantot.
3. Izstrādājot izmaiņas, Izpildītājam ir pienākums izvērtēt un savietot/saskaņojot risinājumus ar faktiski Objektā jau izbūvētajiem būvdarbiem (tai skaitā iepriekšējā autoruzrauga/būvuzņēmēja veiktajiem) un nodrošināt, ka izmaiņu projekta risinājumi ir juridiski un tehniski saskaņoti ar situāciju dabā.
4. Izpildītājam ir pienākums sagatavot nepieciešamos autoruzrauga izmaiņu rasējumus un dokumentāciju arī tiem būvdarbiem, kas uz šī uzdevuma izpildes brīdi ir jau faktiski izbūvēti, bet kuriem nav noformēti atbilstoši izmaiņu rasējumi vai akti (ja tādi ir).
5. Izpildītājam ir pienākums nodrošināt visu nepieciešamo būvprojekta izmaiņu saskaņošanu ar Pasūtītāju, kā arī, ja normatīvie akti vai tehniskie un īpašie noteikumi to paredz, ar būvvaldi, tehnisko un/vai īpašo noteikumu izdevējiem un citām kompetentajām institūcijām.
6. Izmaiņu projekts jāizstrādā tādā detalizācijas pakāpē, lai tas būtu izmantojams būvniecības procesa turpināšanai un uz tā pamata būtu iespējams pilnvērtīgi, kvalitatīvi un normatīvo aktu prasībām atbilstoši pabeigt būvdarbus.
7. Izpildītājam jāizstrādā visi nepieciešamie izmaiņu rasējumi, paskaidrojumi, specifikācijas un cita dokumentācija, kas nepieciešama būvprojekta izmaiņu noformēšanai un būvdarbu pabeigšanai.
8. Izpildītājam ir pienākums izvērtēt iepriekšējā autoruzrauga darbības laikā veiktos būvdarbus un sagatavot nepieciešamos autoruzrauga izmaiņu rasējumus un citu dokumentāciju arī tiem būvdarbiem, kas uz šī darba uzdevuma izpildes uzsākšanas brīdi jau ir izbūvēti, bet kuriem nav sagatavoti vai nav noformēti atbilstoši izmaiņu rasējumi. Izstrādātajiem risinājumiem jāatbilst faktiskajai situācijai objektā, normatīvo aktu prasībām un kopējam būvprojekta izmaiņu risinājumam.
9. Ja, izvērtējot faktisko situāciju objektā, Izpildītājs konstatē citas nepieciešamas izmaiņas būvprojektā, kas ir būtiskas būvdarbu tiesiskai pabeigšanai, būves nodošanai ekspluatācijā vai normatīvo aktu prasību izpildei, Izpildītājam ir pienākums par tām informēt Pasūtītāju un sagatavot attiecīgos būvprojekta izmaiņu risinājumus pēc Pasūtītāja saskaņojuma.
10. Izpildītājs ir atbildīgs par izstrādāto būvprojekta izmaiņu atbilstību spēkā esošajiem normatīvajiem aktiem, būvniecības ieceres mērķim, tehnisko un īpašo noteikumu prasībām, kā arī par to savstarpēju saskaņotību un izmantojamību būvdarbu pabeigšanai un objekta nodošanai ekspluatācijā.
11. Izmaiņu projekta apjomus ir tiesīgs sastādīt un pārbaudīt attiecīgā būvju veidā sertificēts būvspeciālists, kuram ir patstāvīgās prakses tiesības būvinženiera vai citā saistītā inženierzinātnes profesijā. Ja apjomu sastādītājam nav attiecīga sertifikāta, tad apjomus pārbauda un paraksta sertificēts būvspeciālists, kuram ir tiesības to veikt. Ja apjomu sastādījis sertificēts būvspeciālists, otra būvspeciālista paraksts nav nepieciešams. 
12. Projektēšanā ievērot Jaunā Eiropas Bauhaus principus, veicinot ilgtspējīgu resursu izmantošanu, būvniecības atkritumu samazināšanu, materiālu šķirošanu un atkārtotu izmantošanu, kā arī nodrošinot kvalitatīvu un videi draudzīgu teritorijas attīstību.
13. Atkāpes no būvniecību reglamentējošo normatīvo aktu tehniskajām prasībām būvniecības iecerē ir iespējamas Būvniecības likumā noteiktajā kārtībā (pēc saskaņošanas ar Pasūtītāju un attiecīgajām valsts un pašvaldību institūcijām, ja ar alternatīviem tehniskajiem risinājumiem tiek nodrošināta būvēm noteikto būtisko prasību izpilde). 
14. Izmaiņu projekta risinājumi nevar pasliktināt Objekta un tā atsevišķu elementu stiprību, stingrību, noturību, darba un vides aizsardzību būvniecības un ekspluatācijas laikā.

	Būvniecības ieceres dokumentācijas sastāvs:

	Vispārīgā daļa:
	SA – Skaidrojošais apraksts (atbilstoši visām noteikumu un normatīvo aktu prasībām)

	Arhitektūras daļa:
	GP – Ģenerālplāns 
Būvniecības ieceres dokumentācijas ģenerālplāns atbilstošā vizuāli uztveramā mērogā (M 1:250; M 1:500; M 1:1000) uz topogrāfiskā plāna;

	
	TS-CD -  Ceļu darbi
Raksturīgie griezumi, augstuma atzīmes, izmēri, specifikācijas u.c.

	Ekonomikas daļa:
	T- Izmaksu aprēķins
BA – Būvdarbu apjomu saraksts
Būvdarbu apjomus sastāda (atbilstoši konkrētiem būvdarbiem), norāda (atbilstoši būvdarbu veidam mērvienībā) un paraksta attiecīgajā jomā sertificēts būvspeciālists

	Papildus nosacījumi:
	1. Rasējumos jāattēlo visas būtiskās detaļas, visi izmēri – garums, platums, diametrs, rādiuss, u.c.
2. Rasējumos risinājumu apzīmējumiem  jābūt labi saprotamiem.
3. Visiem risinājumiem jābūt aprakstītiem tā, lai tie ir konstruktīvi secīgi saprotami.
4. Visas izmaiņas jānoformē rakstiski un jāsaskaņo ar Pasūtītāju un, vajadzības gadījumā, ar būvvaldi.

	[bookmark: _Hlk214520403]Noformējums:
	1. Dokumentāciju izstrādāt atbilstoši LBN 202-18 "Būvniecības ieceres dokumentācijas noformēšana" noteikumiem elektroniski vienā eksemplārā, paredzot elektronisku saskaņošanu un pievienošanu būvniecības informācijas sistēmā (BIS). 
2. Visi nepieciešamā dokumentācija (aprēķini, grafiskie materiāli un teksta dokumenti) iesniedzami elektroniskā formātā uz elektroniskā datu nesēja (CD, USB u.c.) DWG, Word, Excel un citos izmantotos formātos.
3. Izmantot visās tabulās viena veida fontus (ieteicams Times New Roman, Arial vai Calibri).
4. Rasējumi jānoformē, jāizstrādā un jāiesniedz saskaņā ar LBN 202-18 "Būvniecības ieceres dokumentācijas noformēšana" un pasūtītāja prasībām.
5. Darba rasējumi jāiesniedz parakstīti un noformēti atbilstoši LBN 202-18, kā arī ierakstītiem digitālā formātā (dokumenti - MS Word, Excel; Adobe Reader; rasējumi –dwg formātā zwCAD vai autoCAD).

	Termiņi:
	Būvprojekta izmaiņu izstrādes termiņš ir 4 (četras) nedēļas no līguma noslēgšanas dienas. Izpildītājs Autoruzraudzību veic no līguma noslēgšanas dienas līdz objekta nodošanai ekspluatācijā.


[bookmark: _Hlk205975879]

Sagatavoja:
Līvānu novada Centrālas pārvaldes 
Plānošanas un attīstības nodaļas Būvinženiere                                                 I. Andrejeva


[bookmark: _GoBack]Tehniskās specifikācijas sagatavošanas vai pēdējās aktualizācijas datums – 24.07.2026.

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
